**Правилник о понашању на такмичењу**

Сваки ученик седи према постојећем распореду седења достављеном школама.

Забрањена је употреба телефона и сличних уређаја. Ученици који су понели телефоне са собом, мобилне телефоне остављају на катедри дежурног наставника.

На школској клупи није дозвољено држати пернице и сличне предмете, сем графитне, хемијске оловке и гумице.

На самом тесту ученици не смеју написати своје име већ само добијену шифру.

На тесту се не сме прецртавати нити исправљати, задаци који су прецртани или имају прецртане делове неће бити признати и носиће нула поена.

Препоручује се ученицима да испрва пишу графитном оловком, па тек на крају да своје одговоре напишу хемијском оловком. Такође, задаци написани само графитном оловком неће се признавати.

Тест се ради искључиво хемијском оловком плаве или црне боје, хемијске оловке које се могу брисати нису дозвољене.

**Дежурни наставник не сме да разговара са ученицима.**

За време трајања теста ученик не може да напушта учионицу и да поново приступи изради теста.

Ученици који су завршили израду теста могу да изађу **тек пошто је прошло четрдесет пет минута** од почетка такмичења.

Дежурни наставник једном упозорава ученика који се не понаша по правилима (окреће се, омета друге учеснике, гласно размишља, успоставља комуникацију са другима, успоставља комуникацију са дежурним...), а после једног упозорења следи удаљивање са теста.